古天樂玩遊戲「找數」着泳褲
同樣於5月內地黃金檔上畫的有藝人古天樂、任賢齊等主演電影《九龍城寨之圍城》,古仔在片中有一場被林峯用刀挾持的戲份,情節相當緊張,但原來戲外卻是另一回事,他直言被尖刀篤到「有啲痕」!該花絮片段出街後,不少網民留言,大讚古仔身手了得,對電影表示期待。
除了打得,古仔原來亦好玩得!早前他為網上節目任嘉賓,與一班年輕人玩轉泰國曼谷,在遊戲環節中,古仔抽中要穿泳衣,他亦樂意「找數」,將泳褲放在身前作一輪比併後,揀了最多布的平腳款式,令在場人士興奮拍掌。節目中他談到「開心」這個話題,坦言工作已令他非常快樂,問他鮮有情緒起伏,他即說:「我覺得冇乜嘢好勞氣,冇乜嘢好嬲,有時咪當笑話聽,即係用一個輕鬆啲嘅方法去面對每一件事。」